21ma yarcento

La 21ma yarcento esas la nuna yarcento, segun la Gregoriala kalendario. Ol komencis ye la 1ma di januaro 2001 e finos ye la 31ma di decembro 2100.

Dum l'unesma yari di ta yarcento la nomizita globaligo expansis. Pri la klimato, l'efekti di tale nomizita globala varmigo divenabas plu intensa.

Dum ca yarcento, la telekomuniki expansesis, nome smartfoni: dum la fino di la 20ma yarcento nur mikra procento de la habitantaro di Tero havis smartfoni; en 2023 preske 67% de la habitantaro havis smartfoni, la maxim multa ek li konektita ad interreto. Tale nomizita artifical inteligenteso developesis multe rapide dum la komenco dil yarmilo: ye la 30ma di novembro 2022 lansesis ChatGPT, l'unesma "genitiva artifical inteligenteso", qua povas krear texti simile a la kreita da homi, uzanta granda linguala modeli (Angle: large language models, abreviuro LLM). Ye la 10ma di agosto 2023 lansesis DALL-E 3, artifical inteligenteso qua povas krear imaji de informi e detali mashinoskribita en komputeri. Kelka specalisti suciis pri remplaso di homala inteligenteso, plajiado di idei, texti ed imaji, e kreo e dissemo di misinformi.

Dum la komenco dil yari 2020a eventis pandemio di respirala viruso KOVID-19, qua produktis milion di mortinti en tota mondo.

 Referi 

*
Kategorio:Yarcenti
Kategorio:Nuntempala historio